stanford-oval/wikipedia huggingface dataset:
מתקפת טט
השלכות המתקפה > הדרישה לגיוס

במהלך השבועיים הראשונים ללחימה, דיווח וסטמורלנד כי הוא זקוק רק לכוחות שכבר היו אמורים להתווסף בכל מקרה, ולא הבין את הבהילות לגייס חיילים נוספים. רק לאחר שנרמז לו כי גיוס נרחב עשוי להביא עימו "התרה של המגבלות" ואישור לפעולות צבאיות נרחבות בלאוס וקמבודיה, או אפילו בצפון וייטנאם עצמה, הצטרף לדרישה "אם יותר לו לתקוף בלאוס". קולות אחרים קמו, מהבולטים בהם גנרל וילר (Wheeler), אשר קראו להבאתם של כוחות רבים נוספים בלי קשר לתקיפות חיצוניות, והביעו מורת רוח מהתנהלותו של וסטמורלנד בשטח. וילר ראה צורך דחוף בהדלדלות כוחות המילואים והבטחותיו לסייגון לעזרה, ודחק בוסטמורלנד לקרוא לגיוס משמעותי. עם התקדמות הלחימה, כבר ב-12 בפברואר, שלח וסטמורלנד שדר לוושינגטון בנימה בהולה, ואף נואשת, לשליחתם של 10,500 חיילים במהירות האפשרית. החיילים הגיעו יום לאחר מכן. בהמשך נקראו כ-1,234,001 אנשי מילואים מקרב המארינס והחי"ר להתייצב לשירות. ב-20 בפברואר שלח ג'ונסון את וילר לסייגון עם המשימה לאמוד את המצב ואת צורכי הצבא. גם וילר וגם וסטמורלנד היו מרוצים מאוד מהתפטרותו של מקנמרה והחלפתו בקלרק קליפורד, הניצי יותר. הם ראו בכך הזדמנות פז להרחיב את יעדי המלחמה לכלל האזור. הדו"ח אשר שלח וילר, עם זאת, לא הציע אסטרטגיות חדשות אלא רק ציין כי שליחתם של כ-200,000 חיילים נוספים הוא צעד הכרחי. בזכרונותיו כתב וסטמורלנד, כי וילר הסתיר את כוונותיו האמיתיות בכוונה, על-מנת לכפות אותן לאחר מכן על וושינגטון, כאשר הכוחות כבר יהיו בשטח.
ב-27 בפברואר דנו ג'ונסון ומקנמרה בדרישתו של וילר. תוספת כוח-אדם זו תדרוש גיוס של 400,000 חיילים נוספים ותוספת של 10 מיליארד דולר לתקציב השנה, ועוד 15 מיליארד לתקציב של 1969. המדינה עמדה בפני משבר כלכלי עוד טרם המתקפה, ודעת הקהל האמריקאית כבר התנגדה למלחמה בשלב זה. קליפורד, אשר חשש גם הוא מתגובת האוכלוסייה לאור ההסלמה, שאל "כיצד נוכל לחמוק מן התחושה הקיימת כי אנו מבקשים אנשים נוספים רק כדי לשלוח אותם הישר אל לוע הארי?"
היה ברור כי ארצות הברית נמצאת בצומת דרכים חשוב ביותר: הסכמה לדרישתו של וילר משמעותה התחייבות מלאה כלפי דרום וייטנאם וקבלת אחריות על עתיד המדינה. מתן תשובה שלילית תהווה בריחה והצהרה כי ארצות הברית הגיעה לשיא יכולתה באזור, ותבטל את השקעותיה הרבות במלחמה עד לאותה נקודה.
הערות שוליים

↑  גל פרל, "מרחף ממלחמה", הבלוג על הכוונת, ‏ 21 בפברואר 2025.
| --- | --- |
בקרת זהויות :  NLI: 987007531729805171  BnF: cb119482992 (data)  LCCN: sh85134165  NKC: ph624588 
הגנרל ויליאם וסטמורלנד
מגיני סייגון
קרב הואא
כ-630,000 פליטים חדשים נוספו בעקבות המתקפה ל-800,000 הפליטים מאז פרוץ המלחמה ב-1959
שגרירות ארצות הברית בסייגון
הארווי ויינסטין

| --- | --- |

ויינסטין, 2014
 לידה:  19 במרץ 1952 (בן 72) פלאשינג, קווינס, ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  1979–2017 (כ־38 שנים)
 מקום לימודים:  אוניברסיטת מדינת ניו יורק בבאפלו  בית הספר התיכון ג'ון בואון  State University of New York at Buffalo School of Management 
 בן או בת זוג:  ג'ורג'ינה צ'פמן (2007–יולי 2021) 
 פרסים והוקרה:  אביר בלגיון הכבוד  האקדמיה הבריטית לאומנויות הקולנוע והטלוויזיה (1999)  פרס אוסקר לסרט הטוב ביותר  מפקד במסדר האימפריה הבריטית  פרס הוגו להצגה הדרמטית (2002) 
 פרופיל ב-IMDb
 
הארווי ויינסטין, CBE (באנגלית: Harvey Weinstein; נולד ב-19 במרץ 1952) הוא מפיק ובמאי סרטים יהודי-אמריקאי, אשר נחשב לאחד הבולטים בהוליווד עד שהואשם והורשע במספר מקרי אונס. ב-1979 ייסדו הוא ואחיו, בוב ויינסטין (אנ'), את אולפני מירמקס, חברת סרטים שהפיקה סרטים עצמאיים רבים, בהם "ספרות זולה", "סיפורו של ויל האנטינג", "הפצוע האנגלי" ו"שיקגו". הארווי זכה בפרס אוסקר על הפקת הסרט "שייקספיר מאוהב", ובשבעה פרסי טוני על יצירת מגוון רחב של הצגות ומחזות זמר מוצלחים, כולל "המפיקים", "בילי אליוט - המחזמר" ו"אוגוסט: מחוז אוסייג'" (אנ'). הסרטים שהיה מעורב בהפקתם או בהפצתם היו מועמדים ל-341 פרסי אוסקר וזכו ב-81.
לאחר שעזבו את "מירמקס", הארווי ובוב הקימו יחד את חברת "ויינסטין". הם שימשו יחד כיושבי ראש משותפים של החברה בין השנים 2005–2017.
ב-2017 האשימו למעלה מ-100 נשים, רובן מתחום הבידור, את ויינסטין באונס, תקיפה והטרדה מינית, על אירועים שאירעו במשך תקופה שנפרשת על פני שלושה עשורים. בעקבות הפרשה צמח קמפיין "Me Too" במדיה החברתית. הקמפיין הביא לחשיפת מקרים דומים של הטרדות ותקיפות מיניות שבוצעו בידי גברים בעלי השפעה מסביב לעולם, במה שאף זכה מאז לכינוי "אפקט ויינסטין". בשנת 2018, ויינסטין נעצר בניו יורק והואשם באונס ועבירות מין אחרות. בעקבות ההאשמות, הוא פוטר מחברת "ויינסטין" וגורש מהאקדמיה האמריקאית לקולנוע, ובהמשך הורשע ונדון ל-23 שנות מאסר ב-2020 ובשנת 2022 הורשע בעקבות אונס נוסף ל-16 שנים נוספות.
קורות חיים

ויינסטין נולד בשכונת פלאשינג (אנ') ברובע קווינס שבעיר ניו יורק להורים יהודים, מקס ויינסטין (1924–1976), מלטש יהלומים, ומרים לבית פוסטל (1926–2016). הוא גדל יחד עם אחיו בוב, הצעיר ממנו בשנתיים. סבו וסבתו מצד אמו היגרו לארצות הברית מפולין. סיים את לימודיו האקדמיים באוניברסיטת באפלו. במהלך שנות ה-70 הארווי, אחיו בוב ואדם נוסף פתחו חברת הפקות בבאפלו, והפיקו מופעי רוק עצמאיים.
קורות חיים > קריירה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשלב מוקדם בחייהם האחים ויינסטין הביעו עניין בקולנוע ורצו להיכנס לתעשיית הסרטים האמריקנית. בשנות ה-70 המאוחרות, עם הרווחים שלהם מחברת הפקת מופעי המוזיקה שניהלו, פתחו האחים ויינסטין חברה קטנה של הפקה והפצה של סרטים עצמאיים בשם מירמקס. שם החברה נלקח משילוב שמות הוריהם, מרים ומקס. ההפקות הראשונות של החברה היו של סרטי מופעי מוזיקה, כמו הסרט "Rockshow" (אנ'), שתיעד את מסע ההופעות של להקת Wings ב-1976.
פעילות פוליטית

ויינסטין הוא מבקר חריף של מדיניות הנשק האמריקאית ומערכת הבריאות ותומך ותיק ותורם של המפלגה הדמוקרטית בארצות הברית. הוא תרם כספים רבים לקמפיינים של נשיא ארצות הברית ברק אובמה, ולמועמדים לנשיאות ג'ון קרי והילרי קלינטון.
חיים אישיים

ויינסטין התחתן פעמיים בחייו. ב-1987 התחתן עם העוזרת האישית שלו, איב צ'ילטון ולהם שלוש בנות. הם התגרשו בשנת 2004. ב-2007 התחתן עם ג'ורג'ינה צ'פמן (אנ'), מעצבת אופנה ושחקנית מאנגליה, הצעירה ממנו ב-24 שנים. נולדו להם בת ובן. בעקבות ההאשמות על כך שויינסטין תקף מינית נשים, הזוג התגרש באוקטובר 2017.
בספטמבר 2024, עבר ניתוח לב חירום.
ראו גם

מילה שלה
הערות שוליים

↑  Madeline Berg (October 13, 2017). "Here Are All Of Harvey Weinstein's 81 Oscar Wins". Forbes.
1 2  מסמך הקורבנות: 102 נשים נגד המפיק ויינשטיין, באתר ynet, 8 בנובמבר 2017.
↑  Perren, Alisa (15 במאי 2012). Indie, Inc.: Miramax and the Transformation of Hollywood in the 1990s. University of Texas Press. p. 21. ISBN 978-0-292-74287-1. {{cite book}}:  (עזרה)
↑  האקדמיה האמריקנית לקולנוע ביטלה את חברותו של וינשטיין, באתר ynet, 15 באוקטובר 2017.
↑  שירתה בצה"ל, מתגוררת ביפו: "זו המרגלת הישראלית ששכר הארווי ויינשטיין", באתר ynet, 9 בנובמבר 2017
↑  איתי בלומנטל, להגיע לקורבנות: רשימת החיסול של ויינשטיין נחשפת, באתר ynet, 19 בנובמבר 2017
↑  אינה טוקר, שחקנית מאשימה את הבמאי לוק בסון באונס, באתר ynet, 19 במאי 2018
↑  אבנר שביט‏, הארווי ויינשטיין הסגיר עצמו למשטרה: צפוי לעמוד לדין באשמת אונס, באתר וואלה, 25 במאי 2018
↑  אינה טוקר, בית המשפט בניו יורק קבע: הארווי ויינשטיין הורשע באונס ותקיפה מינית, באתר ynet, 24 בפברואר 2020
↑  אינה טוקר, סוף למשפט הארווי ויינשטיין: המפיק נידון ל-23 שנות מאסר, באתר ynet, 11 במרץ 2020
↑  Patten, Dominic. Harvey Weinstein Hit With New Indictment By LA Grand Jury; Extradition From NY Delayed Again. deadline Hollywood. April 12, 2021
↑  Patten, Dominic. Harvey Weinstein En Route To LA To Face Rape Charges; Arraignment Expected Tomorrow. Deadline hollywood. July 20, 2021
↑  Patten, Dominic. Harvey Weinstein Enters “Not Guilty” Plea In First L.A. Court Appearance On Multiple Rape Charges. Deadline Hollywood. July 21, 2021
↑  Patten, Dominic. Harvey Weinstein Trial For LA Sex Crimes Gets October Start Date. Deadline Hollywood, June 10, 2022
↑  Patten, Dominic. Harvey Weinstein’s NY Rape Conviction Gets Rocky Reception From Appeals Court; Ruling Expected Next Spring. Deadline Hollywood, December 15, 2021
↑  Goldsmith, Jill and Patten, Dominic. New York Appeals Court Unanimously Upholds Harvey Weinstein Rape, Assault Conviction. Deadline Hollywood, June 2, 2022
↑   הארווי ויינשטיין הורשע במקרה נוסף של אונס ומעשים מגונים, באתר הארץ, 20 בדצמבר 2022
↑  Harvey Weinstein’s rape conviction is overturned by New York's top court, AP News, ‏2024-04-25 (באנגלית)
1 2  Jordan Moreau, Harvey Weinstein Pleads Not Guilty to Additional Criminal Sex Act Charge, Variety, ‏2024-09-18 (באנגלית אמריקאית)
| --- | --- |
בקרת זהויות :  NLI: 987007456375905171  PLWABN: 9810633292405606  BNE: XX1596907  BnF: cb171280370 (data)  CiNii: DA06046194  GND: 173929400  ISNI: 0000 0001 1487 5631  LCCN: no2001040887  MusicBrainz: 0e8e6cee-3ce6-429e-8d25-4f9badc0ad7d  NKC: jo20211101490  SUDOC: 082560218  Trove: 1533867  VIAF: 161144207   WorldCat (עם VIAF): 161144207
טמפודרום

| --- | --- |

 מידע כללי
 סוג:  אולם רב תכליתי 
 כתובת:  קרויצברג 
 מיקום:  פרידריכסהיין-קרויצברג 
 מדינה:  גרמניה 
 הקמה ובנייה
 תקופת הבנייה:  ? – 1 במאי 1980
 תאריך פתיחה רשמי:  1 בדצמבר 2001 
 חומרי בנייה:  בטון 
 אדריכל:  גרקן, מארג ושות' 
 
 קואורדינטות:  52°30′06″N 13°22′52″E﻿ / ﻿52.5017°N 13.3811°E﻿ / 52.5017; 13.3811
 www.tempodrom.de
 he
 
הטמפודרום (בגרמנית: Tempodrom; מכונה גם הטמפודרום החדש, Neues Tempodrom) הוא אולם אירועים רב תכליתי בברלין.
האולם נוסד על ידי אירן מסינגר (Moessinger) ונפתח ב-1980 ליד חומת ברלין בצד המערבי של כיכר פוטסדאם, באוהל קרקס גדול. לאחר מספר שינויים במיקום, הוא שוכן כיום בבניין קבע ברובע קרויצברג.
היסטוריה

מסינגר הוסמכה לאחות כאשר קיבלה בירושה 800,000 מארק מאביה; בעזבון זה הקימה את הטמפודרום באוהל קרקס. כספה אזל במהירות, והסנאט של ברלין הסכים לתרום כספים כדי להמשיך את הפעילות.
המיקום המקורי גרר תלונות על רעש, ובשנת 1985 עבר הטמפודרום לאתר בטירגארטן, אך נעקר עקב בניית משכן הקנצלר הגרמני החדש. הוצעה בנייה חדשה - לימים הבניין הנוכחי - והאוהלים הועברו לאתר זמני במהלך הבנייה. במאי 1999, המקום עבר למקום זמני אחר ליד תחנת הרכבת המזרחית של ברלין.
בשנת 2001 נבנה מקום קבע באתר אנהאלטר באנהוף הישן, שחורבותיו שנפגעו מהמלחמה נהרסו ב-1960. חלק קטן מחזית התחנה הישנה נשמר, אך סככת הרכבת הוסרה והותירה שטח גדול ופתוח. הטמפודרום החדש הוקם במרכז אזור זה, עם מגרש משחקים בינו לבין שארית החזית, ושטח מיוער המשתרע בכיוון השני לכיוון תעלת לנדוור. הפירמה פון גרקן, מרג ושות' (Gerkan, Marg und Partner (GMP)) תכננה את הבניין החדש. תוכנית הקומה הבסיסית היא מרובעת, ומכילה שלושה חללי הופעות וכן ביסטרו ומשרדים ושירותים, מתחת למרפסת עם רצפת עץ המארחת אירועי בירה בעונה. שתי הזירות הן מעגליות. החלל הגדול יותר, במרכז, מכוסה ב-37 מטר של גג מפלדה ובטון שנועד להדהד את צורת האוהלים של האתר המקורי. חלל זה יכול להכיל 3,500 איש; הזירה הקטנה יותר מכילה 400 מושבים. החלל השלישי הוא הליקווידרום, "Liquidrom", מתקן אמבט תרמי / ספא הכולל אמבט מי מלח בקוטר 13 מטר, מצויד ברמקולים תת-מימיים כדי לספק חווית ספא רב חושית, שלוש סאונות בטמפרטורות של 55, 80 ו-90 מעלות צלזיוס, חדר אמבט אדים יחד עם שירותי עיסוי שונים. המבנה, בגודל 12,500 מ"ר, הושלם בשנת 2001 בעלות של כמעט 36 מיליון דולר - מעל פי שניים מהתקציב המקורי. החריגות הובילו להתפטרותו של סנטור המדינה שטרידר (Strieder), שהיה אחראי על המחלקה לפיתוח עירוני.
תאגיד טמפודרום פשט רגל ב-2005 והופעל על ידי כונס נכסים, כשמסינגר פרשה מתפקיד דירקטור. היא והמנהל לשעבר נורברט וואהל (Waehl) נשפטו בגין מעילה אך זוכו בשנת 2008. הטמפודרום מופעל כעת על ידי קבוצת Bremer KPS, שהשתלטה באפריל 2010 לנוכח איום עיקול על ידי לאנדסבנק ברלין (Landesbank Berlin).
אירועים בולטים

להלן רשימת אמנים, אשר הופיעו בטמפודרום:
| --- | --- |
 אלניס מוריסט  איימי מקדונלד  איימי ווינהאוס  אנני לנוקס  בקסטריט בויז  באסטיל  ביורק  בלוק פארטי  בלר  Celtic Woman  הקיור  דונה סאמר  איינשטירצנדה נויבאוטן  אריקה באדו  Feist  פוגאזי  הארי סטיילס  איגי פופ  ג'יימס בלייק  ג'יימס טיילור  ג'יימי-לי קריוויץ  ג'נט ג'קסון  ג'ואן באז  ג'וש גרובן  קין  קיילי מינוג  לורד (זמרת)  ליאונה לואיס  האחים צ'אקל  הלומינירז  מריליון:  מאסיב אטאק  מאט ווייט  Monsta X  Mr B The Gentleman Rhymer  ניו אורדר  נייל הורן  ניק קייב והזרעים הרעים  ניקי מינאז'  נורה ג'ונס  Orchestral Manoeuvres in the Dark (תמרונים תזמורתיים בחשכה)  Pet Shop Boys  ראמונס  רוג'ר הודג'סון  סשה ולור  סברינה  סיגור רוס  סנואו פטרול  Sparks  טייק ד'את  Tangerine Dream  דמעות לפחדים  טורי איימוס  טרבור נוח  טרוי סיון  Vanessa Mai  Vanilla  ואסקו רוסי  זארה לרסון  יובל נח הררי  טורניר הסנוקר הגרמני מאסטרס
הערות שוליים

↑  Özcerkes, Manuel (24 ביולי 1999). "Irene Moessinger, Chefin des Tempodrom". Berliner Zeitung. אורכב מ-המקור ב-2014-02-22. נבדק ב-2013-07-23. {{cite news}}:  (עזרה)
↑  Neues Tempodrom, GMP
↑  Henry, Robert D.; Taylor, Julie D. (2005). Spa: The Sensuous Experience. Mulgrave, Victoria: Images Publishing Group. p. 31. ISBN 9781920744403.
↑  Hart, Sara (באוקטובר 2003). "Neues Tempodrom: Berlin, Germany". Architectural Record: 126–129. {{cite journal}}:  (עזרה)
↑  Thomsen, Jan (19 בינואר 2008). "Die Gründer des Kulturhauses, Irene Moessinger und Norbert Waehl, sind "erwiesen unschuldig" Tempodrom-Affäre endet mit Freisprüchen". Berliner Zeitung (בגרמנית). נבדק ב-2018-04-24. {{cite news}}:  (עזרה)
| --- | --- |
בקרת זהויות :  MusicBrainz: 4c16506c-b14f-4b0a-8540-bfd352b8a5c1 
פנים הזירה הראשית בעת טורניר הסנוקר הגרמני מאסטרס 2012
רוב ואן דאם

| --- | --- |

 לידה:  18 בדצמבר 1970 (בן 54) ארצות הברית באטל קריק, מישיגן, ארצות הברית 
 גובה:  1.83 מטרים
 לאום:  אמריקאי
 קריירה מקצוענית:  1990–2023 (כ־33 שנים) 
 
אלכס סטזובסקי (באנגלית: Alex Szatkowski; נולד ב-8 בדצמבר 1970) הידוע בשם הבמה "רוב ואן דאם" (באנגלית: Rob Van Dam) הוא מתאבק אמריקאי. המתאבק הראשון בהיסטוריה שזכה באליפות ב-WWE, ECW, ו-TNA, והיחיד מלבד בובי לאשלי לבצע זאת.
ביוגרפיה

ואן דאם נולד בבאטל קריק, מישיגן. מילדות החל ללחום בתחום הקיקבוקס, בלט ביכולות האתלטיות שלו, וכשמלאו לו 18 שנים, החל את הקריירה המקצועית בתחום. בהמשך, התאמן אצל אחד ממתאבקי ההארדקור הבולטים, האיירון שיק. השם "רוב ואן דאם" ניתן לו בשנת 1991 לאור דמיונו הפיזי לשחקן הבלגי ז'אן-קלוד ואן דאם. לאחר שהופיע במספר ארגוני היאבקות קטנים, בשנת 1992 הצטרף ל-WCW והופיע תחת השם רובי V. כעבר שנה עזב את הארגון והמשיך להופיע בארגוני היאבקות שונים, ובין היתר בארגון ההיאבקות היפני AJPW.
ביוגרפיה > ECW

בשנת 1996 הצטרף ואן דאם ל-ECW, והחל עימות עם סאבו, שנחשב לאחד העימותים הטובים שהיו בארגון. לאחר מכן, הם החלו להתאבק ביחד כצמד. בשנת 1997 הצטרף לזמן קצר ל-WWF (שמו הקודם של ה-WWE), כשבמהלך זמן ניצח את ג'ף הארדי והתאבק בצמד יחד עם ג'רי לולר. לאחר תקופה קצרה חזר ל-ECW. ואן דאם התאבק נגד טומי דרימר ובם בם ביגלו. לאחר מכן, חזר להיאבק בצמד עם סאבו והשניים זכו באליפות הזוגות של ה-ECW. לאחר תקופה ארוכה של החזקה בתואר, הצמד הפסיד את האליפות לדאדלי בויז, אך זכו שוב בתואר בקרב חוזר והפסידו אותו שוב. בשנת 1998 זכה ואן דאם באליפות הטלוויזיה של הארגון והחזיק בה שנה וחצי, עד שנאלץ לפנותה עקב פציעה אשר בגללה לקח הפסקה של חצי שנה. בשנת 2001 חזר לאירוע שלם וצפה של ECW וניצח את ג'רי לין בקרב אקסטרים. לאחר האירוע הזה, הארגון נסגר.
ביוגרפיה > WWF/WWE

ואן דאם התאבק במספר ארגונים קטנים עד שהצטרף ל-WWF. לאחר מספר קרבות, זכה ואן דאם באליפות ההארדקור מג'ף הארדי והחזיק את התואר חצי שנה, עד שהפסיד אותו לאנדרטייקר בנקמה 2001. ברסלמניה 18 גבר ואן דאם על ויליאם ריגל וזכה באליפות הבין יבשתית. ואן דאם הגן על התואר מול בוקר טי ולאחר מכן הפסיד אותו לאדי גררו, לאחר מספר קרבות בין השניים הצליח ואן דאם להחזיר לעצמו את התואר.
בשנת 2002 השתתף בטורניר מלך הזירה והפסיד בגמר לברוק לסנר. לאחר מכן, זכה באליפות אירופה, כשגבר על ג'ף הארדי ואיחד אותה עם האליפות הבין יבשתית, לעומת זאת, הוא הפסיד את האליפות לכריס בנואה, כשבסאמרסלאם זכה שוב בקרב חוזר בין השניים. הוא הפסיד את האליפות הבין יבשתית לכריס ג'ריקו. לאחר מכן החל בעימות מול טריפל H על אליפות העולם במשקל כבד, אך הפסיד לו כתוצאה מהתערבות של ריק פלייר.
ואן דאם הצטרף לצמד עם קיין, כשהשניים זכו ביחד באליפות הזוגות לאחר שניצחו את ואל וינס ולאנס סטורם ואת הדאדליז. לאחר מכן, הפסידו השניים את התואר והחל עימות ביניהם, שבסופו הפסיד ואן דאם לקיין בסאמרסלאם 2003. העימות הבא של ואן דאם היה מול כריסטיאן על האליפות הבין יבשתית, ואן דאם זכה בה לאחר ניצחון בקרב סולמות. לאחר מכן, הפסיד את התואר לכריס ג'ריקו וזכה בו שוב בקרב החוזר. לאחר מכן, הפסיד את התואר לרנדי אורטון. ואן דאם זכה באליפות הזוגות יחד עם בוקר טי, כשהצמד גבר על קבוצת אבולוציה ולאחר מכן שמרו על התואר ברסלמניה 20, אך לבסוף הפסידו להם את התואר בפרק של התוכנית Raw.
באירוע המסיבה האמריקאית הגדולה התמודד ואן דאם מול האלוף באותה התקופה, ג'ון סינה, רנה דופרי ובוקר טי על אליפות ארצות הברית בקרב מרובע, שבו סינה ניצח ושמר על התואר. לאחר מכן, חבר לריי מיסטריו והצמד זכה באליפות הזוגות, אך הפסידו אותו בהמשך לאחים באשאם.
לאחר שנעדר במשך תקופה ארוכה, בשנת 2005 חזר לאירוע One Night Stand של המותג ECW, שנקנה על ידי WWE. ברסלמניה 22 זכה ואן דאם בקרב "הכסף בבנק". בבאקלאש נקבע קרב בין ואן דאם לאלוף הבין יבשתי, שלטון בנג'מין, כשגם מזוודת הכסף בבנק וגם האליפות הונחו על כף המאזניים. בקרב עצמו ניצח ואן דאם וזכה באליפות הבין יבשתית בנוסף למזוודה. לאחר 16 יום הפסיד את האליפות בחזרה לבנג'מין.
ואן דאם החליט לפדות את מזוודת הכסף בבנק באירוע One Night Stand 2006 מול אלוף ה-WWE, ג'ון סינה בקרב אקסטרים. ואן דאם צלח במשימתו בקרב זה וזכה באליפות ה-WWE. לאחר מכן, התחיל ואן דאם בעימות מול אדג' על האליפות, בקרב הראשון ניצח ואן דאם. ב-3 ביולי 2006 הפסיד לאדג' במהלך קרב משולש עם ג'ון סינה בתוכנית Raw.
ואן דאם החל להיאבק ב-ECW באופן קבוע וקיבל מספר קרבות על האליפות, אך לא הצליח לזכות בה. בשנת 2007 עזב את ה-WWE. לעומת זאת, הוא חזר במפתיע לקרב הרויאל ראמבל של אירוע הרויאל ראמבל 2009, כשבקרב זה הודח על ידי כריס ג'ריקו.
ביוגרפיה > TNA

בשנת 2010 הצטרף ואן דאם ל-TNA. בחלוף מספר חודשים ניצח את AJ סטיילס וזכה באליפות העולם במשקל כבד של TNA. ואן דאם הצליח להגן על התואר שלו נגד דזמונד וולף ונגד סטיילס. לאחר מכן זכה במספר אליפויות נוספות.
החל משנת 2013 מופיע ואן דאם מעת לעת במספר ארגוני היאבקות שונים.
תארים

אליפות העולם לזוגות של ECW - פעמיים (עם סאבו)
אליפות הטלוויזיה של ECW - פעם אחת
אליפות הזוגות - פעם אחת (עם צ'אז רוקו)
אליפות ה-WWE - פעת אחת
אליפות העולם במשקל כבד של ECW - פעת אחת
אליפות העולם לזוגות - פעמיים (עם בוקר טי וקיין)
אליפות ה-WWE לזוגות - פעם אחת עם ריי מיסטריו
אליפות ההארדקור - 4 פעמים
אליפות הבין יבשתית - 6 פעמים
מר כסף בבנק (2006)
חבר היכל התהילה (2021)
אליפות העולם במשקל כבד של TNA - פעם אחת
אליפות ה-X דיוויז'ן - פעם אחת
הסמית'ס

| --- | --- |

 מקום הקמה:  מנצ'סטר 
 מוקד פעילות:  מנצ'סטר, אנגליה
 תקופת הפעילות:  1982–1987 (כ־5 שנים)
 סוגה:  פוסט-פאנק (Punk), אינדי רוק, מוזיקת הגל החדש, ג'אנגל פופ 
 חברת תקליטים:  EMI Rough Trade וורנר מיוזיק גרופ
 www.officialsmiths.co.uk
 פרופיל ב-IMDb
 חברים
 מוריסי ג'וני מאר אנדי רורק מייק ג'ויס דייל היברט קרייג גנון
 
הסמית'ס (באנגלית: The Smiths) הייתה להקה בריטית שפעלה בשנים 1982–1987.
להקת הסמית'ס מוכרת, הן על ידי מאזיני מוזיקה והן על ידי מבקרי מוזיקה, כאחת מהלהקות הבריטיות הבולטות שפעלו בשנות ה-80, וזאת על אף שנות פעולתה המעטות. בשנים אלו הצליחו הסמית'ס להתיך רוק גיטרות וליריקה אירונית ושנונה, וכך הם למעשה הניחו את היסודות למהפכת הבריטפופ, שבאה לידי ביטוי מלא בשנות ה-90, בפעולתן של להקות כמו בלר, פאלפ, סווייד ואואזיס. המוזיקה שיצרה הלהקה הייתה בגדר אנטיתזה לפופ האלקטרוני המסחרי שזכה בשנות ה-80 לפופולריות רבה.
חברי ההרכב

מוריסי (Morrissey) (שירה)
ג'וני מאר (Johnny Marr) - (גיטרות, פסנתר, מנדולינה, מפוחית)
אנדי רורק (Andy Rourke) - גיטרה בס, צ'לו)
מייק ג'ויס (Mike Joyce) - (תופים, קולות רקע)
דיסקוגרפיה > אלבומי סטודיו

1984 - The Smiths
1985 - Meat Is Murder
1986 - The Queen Is Dead
1987 - Strangeways, Here We Come
דיסקוגרפיה > אוספים

Hatful Of Hollow - 1984
The World Won't Listen - 1987
Louder Than Bombs - 1987
Rank (live) - 1988 (הקלטת הופעה מאוקטובר 1986).
Best Of 1 - 1992
Best Of 2 - 1992
Singles - 1995
The Very Best Of The Smiths - 2001
הערות שוליים

↑  אבי מורגנשטיין, הפרובוקציות שהעלו את הסמיתס, מעריב, 10 באפריל 1987
↑  איתמר זהר, הבדיחה הזאת לא מצחיקה עוד - לפני 20 שנים בדיוק יצא הסינגל הראשון של ה"סמיתס", אחת הלהקות החשובות של שנות ה-80, ובבריטניה, באתר הארץ, 14 במאי 2003
↑  מישל אופטובסקי, בשר זה רצח, חדשות, 28 בפברואר 1985
↑  מישל אופטובסקי, עם היוגורט והנבטים, חדשות, 10 בינואר 1985
↑  עידן חגואל, עכבר העיר, מלכות לא מתות: The Queen is Dead של הסמית'ס עדיין חי ובועט, באתר הארץ, 24 ביוני 2011
↑  יעקב גלעד, הסמיתס - רועד יותר מפצצות, חדשות, 24 ביולי 1987
↑  שרון מולדבי, בעיניים עצומות ובקול רועד, חדשות, 17 באפריל 1987
↑  ביקורות:
*יעקב גלעד, כדאי - תקליט - הסמית'ס: סרנצ'ווייז - הנה אנחנו באים, חדשות, 13 בנובמבר 1987
*שרון מולדבי, השקט של ההסתכלות, חדשות, 19 בנובמבר 1987
↑  יוני הראל, הנה הם הולכים, חדשות, 17 בספטמבר 1987
↑  שחר בן-ברק, פסק־זמן יצירתי, מעריב, 25 ביוני 1989
↑  הכול בגלל העיתון, חדשות, 20 במאי 1992
↑  Thania Garcia, Morrissey Says Johnny Marr Rejected ‘Lucrative’ Smiths Reunion Offer Earlier This Year, Variety, ‏2024-08-29 (באנגלית אמריקאית)
↑  מיכל ספיר, מבעד לחור המנעול , חדשות, 19 אוקטובר 1988
↑  קנו לעצמכם מתנה לחג, חדשות, 17 באוגוסט 1992
| --- | --- |
בקרת זהויות :  NLI: 987007325225705171  BIBSYS: 5099041  BNE: XX137114  BnF: cb139065735 (data)  GND: 1217095-1  ISNI: 0000 0001 1551 1565  LCCN: n91079106  MusicBrainz: 40f5d9e4-2de7-4f2d-ad41-e31a9a9fea27  NKC: xx0026068  NLA: 35377355  SELIBR: 336048  SUDOC: 05070740X  VIAF: 139020890   WorldCat (עם VIAF): 139020890
מאיר יחיאל הולשטוק

רבי מאיר יחיאל הלוי הולשטוק (תרי"א, 1851 – י"ט באדר ה'תרפ"ח, 11 במרץ 1928), היה האדמו"ר מאוסטרובצה. נודע בכך שצם במשך ארבעים שנה.
קורות חייו

נולד בשנת תרי"ב בעיירה סאווין שבפולין, לאברהם יצחק שהיה אופה כעכים ולחנה ביילה, שהיו עניים מרודים. אביו נמנה עם חסידי רבי ירחמיאל מפשיסחא (בנו של היהודי הקדוש מפשיסחא), השרף ממוגלניצה, אשר על שמו קרא את שם בנו, ורבי אלימלך שפירא מגרודז'יסק.
כשהיה בן עשר, אביו לקחו עמו אל בית רבו בגרודז'יסק שם הצטרף לחבורת הלומדים. באחד הימים הוא שמע קושיה שלא נמצא לה תירוץ ומתוך שחשש להתערב, מפאת גילו הצעיר, הוא רשם את התשובה, בלילה, על דלת בית המדרש וכשהבינו שזה כתב ידו הילדותי, הכירו בו כלמדן חריף ותלמיד חכם. בבית המדרש הוא קיבל גם מתורת החסידות ובהמשך למד אצל רבי ישראל יהושע מקוטנא. בהיותו כבן 17 נשא לאישה את בת רבי אברהם מוורקא ולמד שם כמה שנים.
על התמדתו ודבקותו בלימוד יעיד הסיפור שפעם סגר את עצמו בחדרו לאחר פורים ובערב פסח כבר סיים את הש"ס כולו.
בשנת ה'תר"ם, בגיל 28, נבחר לכהן כרבה של העיר סקרנביץ, בעידודם של רבותיו, רבי יהושע'לה מקוטנא וחתנו רבי חיים אלעזר וואקס. באותה שנה נשא בזיווג שני את רחל מרים שידלובסקי.
בשנת ה'תרמ"ט, נקרא על ידי קהילת אוסטרובצה לשמש בה כאב"ד. בה'תרנ"ב, נפטר רבו, רבי אלימלך מגרודז'יסק. בניו שהיו עדיין פעוטות לא קיבלו עליהם את הנהגת העדה ורבים מחסידי רבו הכתירו אותו עליהם כאדמו"ר, זאת למרות התנגדותו. בהמשך קיבל עליו את ההנהגה והחל לקבל את הבאים אליו לעצה ולברכה ובכל זאת המשיך לנסוע כחסיד לרבי יחזקאל שרגא משינאווא. דרשותיו המפולפלות המתובלות בחשבונות מתמטיים משכו לחצרו אלפי תלמידים וחסידים, אשר עימם נמנו מרבני ואדמו"רי פולין.
הנהגתו

נודע בסגפנותו. מסופר כי הוא צם במשך ארבעים שנה ברציפות כשהוא שובר את צומו רק בשעות הלילה בארוחה דלה. פעם שאלו הרבי מגור זצ"ל לסיבת צומו והוא ענה: "למר יש זכות אבות. אביו היה ה'שפת אמת', אביו זקנו היה בעל ה'חידושי הרי"מ' ולמעלה בקודש - מי ימנה, ברם לי, מנין לי זכות אבות?" ועוד מסופר שפעם קרא ליהודי לשאלו מדוע הוא מחלל שבת בפרהסיא וענה לו אות יהודי שגם הרב מחלל שבת בתעניתו. השיב לו רבי מאיר שיש הבדל כי מתוך חילול השבת שלך ילמדו אחרים  ומתוך חילול השבת שלי - אף אחד לא ילמד. רבי מאיר התפרסם גם בשל החומרות שבהן נקט, על מנת לצאת ידי חובת כל השיטות ההלכתיות. עמד בקשר עם רבנים ידועים אחרים, בהם הרב יהודה אריה ליב אלתר, הרב חיים הלברשטאם ועוד. אומרים שמי שלא ראה את רבי מאיר מתפלל, לא ידע טעמה של תפילה. תפילתו הייתה ארוכה ביותר ובמשך כל אותו הזמן בכה ודמעות כיסו את פניו. לא עבור עצמו התפלל אלא עבור כל עם ישראל ופעם בא אצלו מישהו מחשובי חסידיו וביקש שיתפלל על צרותיו והשיב לו רבי מאיר שזמנו אינו בידו, כי הוא מתפלל על צרת הרבים.
בעת משפט בייליס, נפוצה שמועה על פרעות שמתכננים הגויים ביהודים. חשובי העיר התייעצו עם רבי מאיר והוא פסק שכל יהודי, מגיל 13 חייב להשיג גרזן, סכין, או דקר, כדי לקדם את פני הרעה. כשהגיעו הפורעים וראו את "הצבא היהודי" ערוך לקראתם, נסוגו מכוונתם.
כיהן כרבה של אוסטרובצה במשך 39 שנים. נפטר בי"ט באדר ה'תרפ"ח ונטמן בבית העלמין במקום.
שמעו

שמעו של רבי מאיר יצא למרחוק. כינו אותו "הצדיק שצם ארבעים שנה", אך הוא כונה גם "הגאון מאוסטרובצה" ומעבר לחריפותו ובקיאותו בתלמוד, הוא היה בקי גם באסטרונומיה ומתמטיקה.
כשנפטר וארונו הורד לקבר, אמר האדמו"ר מראדזימין: "אילו ידעה האדמה את מי היא קולטת אל תוכה, הייתה פוצה את פיה ואומרת שירה".
את מקומו ברבנות אוסטרובצה מילא בנו, רבי יחזקאל.
ספריו

רוב כתביו נותרו בכתב יד ואבדו, רק חלק קטן מכתביו נדפס:
מאיר עיני חכמים - ניו יורק ה'תש"י, ה'תשמ"ח. בני ברק, ה'תשנ"א
אור תורה - על ספר בראשית, לודז' (פולין), ה'תרפ"ט, על ידי תלמידו רבי יוסף יהודה לייבוש רוזנברג, דיין בלודז'.
מאיר לארץ - לובלין, ה'תרצ"ה
אור טהרה - בני ברק ה'תשנ"א
טוב עין - קבלה וחסידות, הוצאת מרכז התורה, בני ברק, התשנ"א
קונטרס נס לשושנים - תירוצים מתמטיים ובירורים היסטוריים לקושיית ה״בית יוסף״, הוצאת מרכז התורה, בני ברק, ה'תשנ"א
בית מאיר עה"ת - ירושלים, ה'תשס"ט, נלקט על ידי נכד אחי המחבר הרב יהודה לייב הלשטוק
בית מאיר מועדים - ירושלים
ספר רמזי מאיר : כולל דברים יקרים ומחודדים ... / מאת מוהר"ר מאיר יחיאל הלוי ; ומבנו יחיאל הלוי, אדמור"י אוסטרובצא ; אשר נקבצו מתוך ספרים על ידי הרב נפתלי בהגה"ק ר' ברוך הלברשטאם. ניו יורק: הוצאה מנורה, תשכ"א.